Document ID: 32009D0379

SKLEP KOMISIJE
z dne 11. maja 2009
o določitvi zneskov, ki bodo na voljo EKSRP v skladu z uredbami Sveta (ES) št. 1782/2003, (ES) št. 378/2007, (ES) št. 479/2008 in (ES) št. 73/2009, ter zneskov, ki bodo na voljo za odhodke EKJS
(2009/379/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti člena 12(2) in (3) Uredbe,
ob upoštevanju naslednjega:
(1)
Nekateri zneski, dani na voljo Evropskemu kmetijskemu skladu za razvoj podeželja (EKSRP) za proračunska leta 2007-2013 v skladu s členi 10(2), 143d in 143e Uredbe Sveta (ES) št. 1782/2003, členom 4(1) Uredbe Sveta (ES) št. 378/2007 in členom 23(2) Uredbe Sveta (ES) št. 479/2008, so določeni v Prilogi k Sklepu Komisije 2006/410/ES z dne 24. maja 2006 ter bodo na voljo EKSRP in za odhodke EKJS (2).
(2)
Uredbo Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (3) je s 1. januarjem 2009 razveljavila in nadomestila Uredba Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (4).
(3)
V členu 7 Uredbe Sveta (ES) št. 73/2009 so uvedene nove povečane stopnje za obvezno modulacijo. V skladu s členom 1(5) Uredbe Sveta (ES) št. 378/2007 z dne 27. marca 2007 o pravilih za prostovoljno modulacijo neposrednih plačil (5) se povečane stopnje za obvezno modulacijo odštejejo od stopenj prostovoljne modulacije.
(4)
Zato so se zneski prostovoljne in obvezne modulacije, ki bodo na voljo EKSRP, spremenili.
(5)
Zaradi jasnosti je treba Sklep 2006/410/ES razveljaviti in ga nadomestiti z novim besedilom -
SKLENILA:
Člen 1
Zneski, dani na voljo Evropskemu kmetijskemu skladu za razvoj podeželja (EKSRP) za proračunska leta 2007-2013 v skladu s členoma 10(2) in 143d Uredbe Sveta (ES) št. 1782/2003, členom 4(1) Uredbe Sveta (ES) št. 378/2007, členom 23(2) Uredbe Sveta (ES) št. 479/2008 (6) ter členi 9(1), 10(3), 134 in 135 Uredbe (ES) št. 73/2009, in razpoložljivi neto zneski za odhodke Evropskega kmetijskega jamstvenega sklada (EKJS) so določeni v Prilogi k temu sklepu.
Člen 2
Sklep 2006/410/ES se razveljavi.
V Bruslju, 11. maja 2009

Labels: 15
19
6